3. கடைத்தூதர் எனப்படுவர்.  அவர்களுள் தான் அறிந்து கூறுவான், ‘தலைத்தூதன்’ எனப்படுவான்; அரசன் கூறியதைக் கூறுவான் ‘இடைத்தூதன்’ எனப்படுவான்; அரசன் கொடுத்த ஓலையைக் காட்டுவான் ‘கடைத்தூதன்’ என அழைக்கப்படுவான். தூதுரைப்பான் பண்பு: அன்புடைமை, அமைந்த குடிப்பிறப்பு, வேந்தன் விரும்பும் பண்பு - ஆகியவை சிறப்பான தூதனுக்குரிய பண்புகளாம். மேலும், அரசன் இடத்து அன்புடைமையும், அறிவுடைமையும், ஆராய்ந்த சொல்வன்மையும் தூதர்க்கு மிக இன்றியமையாத மூன்று பண்புகளாம். -என்பது திருக்குறள். தான் வகுத்துக் கூறுவான் இயல்பு: தூதருள் தலையாக விளங்கும் ‘தான் வகுத்துக் கூறுவான்’ இயல்புகளை ஐந்து குறள்களில் பேசுகின்றார் வள்ளுவப் பெருந்தகை.